Odense Adresse-Contoirs Efterretninger, 1814-04-28
Den jydske Buxestrid har endnu ikke ophørt. At Sproget er Materien værdig, sees af følgende Maade, hvorpaa den Bebuxede tiltaler ham uden Buxer. Det er ynkeligt at høre hvor danne han af fiterer at gjøre sig vigtig paa min Bekostning, hvoraf han hverken har Ære eller Berømmelse, hvorformedelst jeg ogsaa med Føie kunde pege Fingre af hans mangfoldige ugrammikalske Udtryk, som naar han siger, at han maae tage gjenmæle mod min Jndrykkelse. Da jeg endnu aldrig er bleven indrykket i nogen Avis; men han fortjente, som sagt, at hvert Haar paa ham skulde blive udrykket, fordi han vil beklikke en hos net Mands gode Navn. Jeg siger nok engang at de bundløse Støvler, som han har sendt mig, ikke ere mine Støvler, som jeg paatager mig at bevise dermed, at den ene er af Vexlæder og med rommersk Snit, den anden derimod af Fidtlæder og ganske upassende til min Fod. Jeg skal slaae Dem med Deres egne Ord, mine Nankins Beenklæder anbelangendes. - Maae jeg spørge, om det ikke var dem de flankerede med paa bemeldte Jægerbal, hvad siger han til den Tobak, kan han tyggin? Hvorvel det ikke geraader mit gode Rygte til nogen Fordeelagtighed at kibes med dem i de bekostelige Aviser, men jeg skal alligevel spandere min sidste Skilling paa at faae dem saaledes indsmørt, at de i Fremtiden skal lade mig være. Fortsat Anmeldelse om nye vigtige Jndretninger af Geistligheden, og de ældres Fremgang, i Fyens Stift (See Nr. 50). B. Geistlige Konventer. a) i Bjerge Herred, hvor Hr. Amtsprovst og Ridder Lütken har forenet sig med Præsterne om at holde Samlinger omgangsviis hos hinanden 3 Gange om Aaret. J disse Sammenkomster holdes Prædiken efter selvvalgt Text, som derefter bedømmes; oplæses Domme om cirkulerende Bøger, Afhandlinger over et og andet indenfor den geistlige Embedstreds liggende Emne hvilke da bedømmes, opkaste Spørgsmaal i Dogmatik eller Moral til mundtlig Diskussion; meddeles Raad og Veiledning i et eller andet Tilfælde, som er mødt eller forudsees at ville møde, eller gavnlige Embedserfaringer. Fremdeles fremsættes tvivlsomme Spørgsmaal i Pastoralvidenskaberne, gives Efterretning om Skolernes indvortes Bestyrelse, saavelsom Forslag til Forholds maader, hvorved Skole og Fattigvæsenets heldige Fremgang kan befordres, samtales om herskende Feil og Uordener, i Menighederne og de beste Midler til at standse dem, gjør hinanden opmærksomme paa Midler til Religiøsitets Befordring og Oplivelse, og især den hensigtsmæssigste Fremgangsmaade for at gjøre Ungdommens Konfirmation ret frugtbringende &c. Selskabet har en Formand, som fungerer i 3 Aar, og iblandt Mere under Møderne sørger for, at Forhandlingerne foretages i den rette Orden, uden Jndblanding af uvedkommende Samtaler, samt paaseer, at den gode Tone vedligeholdes og at Diskussionerne ikke udarte til Bitterhed eller blive for vidtløftige. I dette Konvent deeltage endeel Præster af Amtets øvrige Herreder. b) J Svendborg Amt ere oprettede omtrent lignende Konventer i Vinding Herred, hvor Nyborg er Samlingsstedet, i Gudme Herred, hvor det første Konvent holdtes efter Hr. Amtsprovst og Ridder Wedels Foranstaltning den 15 December 1812 i Oure Præstegaard, og i Sunds Herred, hvis første Konvent ligeledes holdtes paa Kongens Fødselsdag s. A. hos Hr. Amtsprovsten. Lovene ere omtrent af samme Jndhold som de for Bjerge Herred anførte. Salling Herred har desuden fra ældre Tider havt sit eget Konvent, og Amtsprovstiet paa Langelanhar i Mai f. A. faaet sit, hiint styrres af Hr. Provst Bredsdorf og dette af Hr. Amtsprovst Saxtorf. (fortsættes.